runetrust/blame-folketinget-dk huggingface dataset:
Søren Egge Rasmussen (EL), 2023-05-03:
Det tror jeg altså ikke på.
Det ser ud til, at vi kan få sådan et 30-årsjubilæum for ulovlig, systematisk halekupering af grise i Danmark, og at man kan summe det op til, at det er en milliard grise, der er blevet halekuperet helt urimeligt.
Kan ordføreren ikke se, at man ikke bare kan vente på EU, hvis man virkelig vil prioritere dyrevelfærd?
Charlotte Bagge Hansen (M), 2023-05-03:
Jeg håber, at ordføreren hørte, at ministeren sagde, at vi også er villige til at se på tiltag herhjemme i Danmark og finde nogle bedre løsninger, og det er noget, vi tager meget, meget alvorligt i regeringen.
Vi har kigget hinanden i øjnene og sagt, at det her er noget, vi skal gøre noget ved.
Så jeg håber, at ordføreren i samarbejde med os i regeringen og de andre partier vil være med til at komme med nogle bud på, hvad vi kan gøre, så vores grise får det bedre og vi stadig væk sørger for i Danmark at have nogle af de grise, der har den bedste velfærd i verden.
Hans Kristian Skibby (DD), 2023-05-03:
Det er det bestemt ikke.
Jeg har selv besøgt nogle af dem, der trods alt prøver på at bidrage med noget nyt, for dem skal man jo ikke glemme at vi også har også nogle af i dag.
Det er eksempelvis Go-gris ude ved Østbirk, hvor jeg kommer fra, som også har vundet en pris.
Der kan man komme ud at se, hvad der egentlig sker, når man tænker innovative løsninger ind, også med forbedret dyrevelfærd osv.
Det kan faktisk godt lade sig gøre, men det har sin pris.
Carsten Bach (LA), 2023-05-03:
Tak for det, formand.
Som ved tidligere folketingsdebatter om dyrevelfærd i den animalske produktion i Danmark vil jeg sige, at Liberal Alliance ikke rimer på forbud.
På det her område er der så faktisk allerede et forbud, dog med en undtagelsesmulighed, som finder anvendelse, hvor dette er nødvendigt af hensyn til netop forringet dyrevelfærd på grund af halebid.
Det sker så for ofte, mener Enhedslisten, hvorfor Enhedslisten vil forbyde anvendelsen af undtagelsen.
Undtagelsen er som sagt etableret for netop at forhindre halebid i de tilfælde, hvor det er en udfordring.
Det er en udfordring, og det er en udfordring i store dele af den danske griseproduktion, og derfor vil sektoren jo også selv sætte ind med en ordning, som vi lige har hørt hr. Hans Kristian Skibby omtale, hvor erhvervet vil forsøge at øge antallet af grise med hele haler i staldene ved at indføre den her omfordelingspulje, hvor alle producenterne opkræves et lille beløb, som så efterfølgende omfordeles til de producenter, der er i stand til og selv ønsker at producere grise med hele haler.
Hele den her omfordeling finansieres inden for sektoren selv.
Som jeg forstår det, og som jeg kan høre at den foregående ordfører også forstår det, kræver det så en lovændring, og det kræver, at den her fra erhvervets side selvbestaltede ordning bliver kontrolleret i forhold til EU's statsstøtteregler.
Så derfor skal min opfordring til ministeren være, at vi meget hurtigt og i samarbejde med erhvervet får klarlagt og får klargjort lovgivning, så den her ordning, branchen selv foreslår, rent faktisk kan implementeres.
Og med det har jeg så efter bedste evne forsøgt at sige, at Liberal Alliance ikke støtter beslutningsforslaget fra Enhedslisten.
Tak for ordet.
Per Larsen (KF), 2023-05-03:
Tak for det, formand.
Vi i Konservative synes bestemt også, at grisene skal beholde deres haler.
Men med det forslag, som Enhedslisten her har fremsat, vil det jo de facto være en nedlæggelse af størstedelen af den danske svineproduktion over tid.
Og svineproduktionen er i forvejen voldsomt presset.
På min hjemegn har man netop besluttet at lukke slagteriet i Sæby, hvor vi mister 800 arbejdspladser, simpelt hen fordi der produceres for få grise i øjeblikket.
De danske svineproducenter har en klar ambition om at producere grise med hele haler, men det kræver jo nogle tiltag, som betyder, at det bliver mere bekosteligt at producere grise, ikke mindst i forhold til nye staldanlæg, hvor man bedre kan håndtere halm og andet rodemateriale – måske også staldanlæg med mere plads og måske en anden fodring, og der kan være flere forskellige andre tiltag.
Men i Danmark har vi jo, som andre ordførere også har været inde på, en enormt stor eksport.
Det er rent faktisk sådan, at otte ud af ti grise bliver eksporteret.
Og efterspørgslen på eksportmarkederne efter grise med krølle på halen er simpelt hen ikke stor nok til at kunne honorere den merpris, det koster at lave den.
Problemet er jo, at man ikke har de rette forhold i dag – det kan man jo lige så godt være ærlig og sige.
Og så opstår der halebid med den konsekvens, at grisene får infektioner i halerne.
Det skal jo så behandles, typisk med antibiotika, og der er rent faktisk også nogle af grisene, der går hen og dør, hvis det er sådan, at man lader dem beholde halerne.
I forhold til det her med at indføre et forbud her og nu vil jeg sige, at det gjorde de jo i Sverige – jeg tror, det var tilbage i 1988, at man lavede det forbud – og det betyder, at man i Sverige nu ikke har en stor nok produktion til at kunne producere det grisekød, som svenskerne spiser.
De importerer rent faktisk en hel masse, bl.a. her fra Danmark, fordi de ikke har en stor nok produktion.
Som jeg sagde, har svineproducenterne jo selv en ambition om at fordoble antallet af grise med hele haler hvert år i 3 år i træk, sådan at de senest i 2035 kommer op på, at 90 pct. af grisene har hele haler – det har Danmarksdemokraternes ordfører også redegjort for.
De lægger jo op til en model, hvor man fordobler antallet af grise hvert år fra 2025, sådan at man kommer op på 1 million grise i 2025 og 2 millioner grise i 2026 og rent faktisk i 2027 kommer op på 4 millioner grise.
Det er simpelt hen for at kunne opsamle tilstrækkelig meget erfaring, i forhold til hvordan man kan opdrætte grise mest hensigtsmæssigt, samtidig med at de beholder halerne.
Og jeg synes, at man skal tage hatten af for det og rose branchen for, at de selv er i gang med det initiativ.
Og hvis man så kommer op på 90 pct., synes jeg da bestemt, at vi er kommet et rigtig godt stykke vej.
Så den plan, som branchen selv har, støtter vi, sådan at vi kan bevare og udbygge den danske produktion af grisekød til gavn for hele vores samfund.
Søren Egge Rasmussen (EL), 2023-05-03:
Jeg noterer mig, at ordføreren siger, at man ikke har de rette forhold – jeg går ud fra, at det er i stalden – altså at dyrevelfærden ikke er i orden.
Her har vi så at gøre med et forbud mod systematisk halekupering, som har været her i 28 år, og så fremhæver ordføreren, at han synes, at landbruget har en god plan om, at man i 2035 kommer frem til, at 90 pct. af grisene har hele haler.
Altså, det er jo godt, at der er nogle, der tænker over, at man skal løse problemet, men er det ikke for dårligt, at vi har regler, der ikke overholdes?
Per Larsen (KF), 2023-05-03:
Det er jo en konsekvens af, at de staldanlæg, man har, hvoraf mange af dem har eksisteret i mange år, ikke opfylder de krav, der skal til, for at man kan håndtere det.
Og det er jo alt andet lige en bedre løsning, end at de går til, havde jeg nær sagt.
Så den plan, som branchen selv lægger frem, er sådan en fremtidssikring, i forhold til at man vil opsamle noget erfaring med, hvordan man kan komme i den rigtige retning, og så ende ud med, at 90 pct. af grisene har hele haler i 2035.
Søren Egge Rasmussen (EL), 2023-05-03:
Det er helt korrekt; man har bygget de forkerte stalde, hvis man vil prioritere dyrevelfærd.
Altså, man kan jo ikke bare have sådan nogle spaltestalde og så lige pludselig køre en masse halm ind og så tro, at det hele er løst.
Så har man i hvert fald nogle nye problemer, når man skal til at muge ud.
Så ordføreren har helt ret: Det er jo fejlinvesteringer i de forkerte svinestalde, der er lavet i mange år.
Men kan ordføreren ikke se, at de der 30 mio. kr. om året til ombygning er alt, alt for lidt?
Myndighedssvigt synes jeg var en stærk og god karakteristik af det, der foregår.
Det synes jeg er noget at følge op på i udvalgsbehandlingen.
Nu nævnte ordføreren 30 mio. kr. til en eller anden omlægning af svineproduktionen.
Har ordføreren en idé om, hvor meget det batter med 30 mio. kr. om året til ombygning af svinestalde, i forhold til hvad der måske skal bruges, hvis man skal frem til at indrette svinestalde helt anderledes?
Christian Friis Bach (RV), 2023-05-03:
Tak for det.
Lad mig starte med at understrege, at Radikale Venstre ønsker at få udfaset halekupering af smågrise.
Vi er glade for handlingsplanen.
Det er for ringe, at den ikke virker, som den skal, og som vi havde håbet på.
Jeg er glad for det styrkede fokus, vi hørte fra ministeren, i forhold til kontrolkampagne og sanktioner.
De danske svineproducenter skal levere på de aftaler, vi har med dem, og som de selv har lavet, og på den handlingsplan, vi er enige om.
Jeg vil gerne rose de svineproducenter, som går foran og viser vejen for andre.
Jeg vil dog stilfærdigt anføre, også efter at have hørt nogle af de tillægsord, som andre ordførere har benyttet, at jeg ikke ser halekupering af smågrise med en elektrisk halebrænder som det største dyrevelfærdsproblem, vi har i dansk landbrug.
Kastration af smågrise synes jeg er betydelig værre, og det skal vi arbejde på og forske intensivt i at undgå.
Jeg tror faktisk også – nu kan det jo være svært at sammenligne smerte – at der er mindre smerte forbundet med halekupering af smågrise, end der er, når jeg, tvunget af lovgivningen,
Det gør rigtig ondt på dem, hvis man skal vurdere det på den reaktion, de har.
For mig er det helt afgørende i indsatsen for bedre dyrevelfærd i svineproduktionen, ja i al animalsk produktion, at vi har fokus på og investeringer i bedre staldanlæg, i rodemateriale, i bedre lejer og i mere plads.
Det er der, vi virkelig skal fokusere.
Sikrer vi det for danske grise, kan vi også undgå halekupering.
Det er det, vi skal investere i, og det, vi skal fokusere på.
Men det tager tid, og derfor kan vi ikke støtte et totalforbud allerede i år.
Hvis vi stopper halekupering brat, kan vi, som en række ordførere allerede har anført, få en stigning i halebid, og det kan få markant værre konsekvenser for dyrevelfærden.
Det har både hr. Carl Valentin og hr. Per Larsen jo også beskrevet heroppe.
Så vi kan ikke stemme for det her forslag, som det er.
Men der er brug for at sende et gult kort til indsatsen mod halekupering.
Så det bliver det, vi stemmer til forslaget.
Søren Egge Rasmussen (EL), 2023-05-03:
Tak for den moralske støtte.
Jeg kom til at tænke på det her med halekupering.
Kan man forestille sig, at vi i Danmark havde en praksis med, at alle hunde blev halekuperet, inden for de første 2 dage efter sådan en hvalp var født?
Nej, det kan vi vel ikke, men vi har altså vænnet os til, at der er ca. 30 millioner grise, hvoraf hovedparten af dem bliver halekuperet lige fra starten af, fordi vi har nogle staldsystemer, som hovedsagelig ikke er i orden, hvor man har stressede grise, og hvor de ville bide hinanden i halen, hvis de fik så lidt plads, som de har nu.
Man er endt et galt sted, og jeg giver gerne køb på lidt tid i forhold til at indføre det her, men der er jo nødt til at ske noget.
Er der andre politikområder, hvor vi sådan ville acceptere det?
Det er der vel ikke.
Så jeg er helt med på en udvalgsbehandling, hvor vi forsøger at komme videre.
Pia Kjærsgaard (DF), 2023-05-03:
Det er jeg glad for at høre, og det vil vi helhjertet gå ind i.
Det er hundrede procent sikkert, for vi føler virkelig for det her.
Altså, jeg har ligesom ordføreren og, tror jeg, også andre ordførere hjertet med i det her.
Man kan godt se, at der er nogle komplikationer, og det er elendigt.
Og det hører ikke med til den her debat, men når nu ministeren er her, må jeg jo også sige, at det loft, der er i forhold til transporten af smågrise, endnu ikke er ændret.
Det er også år tilbage, at det blev vedtaget i en aftale, og det kan altså godt gøre mig rigtig indigneret, at man bare sidder og lover og hælder vand ud af ørerne.
For det er det, der sker, og det skal vi ikke blive ved med at finde os i.
For nogen skal jo starte det her.
Per Larsen (KF), 2023-05-03:
Altså, i forhold til at skulle revolutionere staldanlæggene batter 30 mio. kr. jo i hvert fald ikke.
Men de 30 mio. kr. er sådan set målrettet dem, som så trods alt går i gang, sådan som jeg forstår det, fordi man så på den måde kan opsamle noget erfaring med, hvordan det nu er, man så skal bygge de der staldanlæg, sådan at man får en problemfri produktion.
Jeg har rent faktisk selv så sent som den 6. marts været ude på en gård oppe i Suldrup, hvor man har løsgående søer, og hvor man også lader være med at kupere halerne på grisene, og det kan godt lade sig gøre.
Men det var jo så også i et forholdsvis nyt anlæg, hvor der var truffet de rigtige foranstaltninger.
Søren Egge Rasmussen (EL), 2023-05-03:
Ja, jeg har også lyst til at bruge gloser, som ikke er lovlige herinde, når jeg ser på problemets omfang, og tak til Carl Valentin for også at brænde for dyrevelfærdsområdet.
Det der med at ændre systemet er jo nødvendigt.
Altså, det er jo nødvendigt, at vi kommer frem til, at grisene får mere plads, at vi tager det ansvar, og at man ikke bare snakker om tingene.
Jeg tror, det er nødvendigt, at man har anderledes stalde.
Altså, hvis man begynder at give grisene den der halm inde på spaltegulvet, forstyrrer det jo deres udmugningssystem i morgen.
Man har sådan set indrettet sig til dårlig dyrevelfærd.
Så det er helt rigtigt, at systemet er nødt til at blive ændret.
Jeg tror, jeg på et andet tidspunkt vil fortælle om min oplevelse af at besøge sådan en økologisk svinefarm.
Der er sådan set også gode oplevelser, og jeg kan så formidle det til ordføreren på et andet tidspunkt.
Carl Valentin (SF), 2023-05-03:
Jeg takker også for samarbejdet om det her, og jeg er glad for, at Enhedslisten har fremsat forslaget.
Jeg synes, det er vigtigt, og det er dejligt at have en medordfører, som også brænder for dyrevelfærden.
Carsten Bach (LA), 2023-05-03:
Jeg vil egentlig takke rigtig meget for den meget maleriske tale.
Jeg mindes ikke her i salen at have hørt, i hvert fald ikke på miljø- og fødevareområdet, så malerisk en beskrivelse af en situation som den, ordføreren lige har gennemført.
Jeg skal måske helt tilbage til fru Maria Reumert Gjerding og hendes taler, der – kan man sige – så var af en lidt mere positiv karakter, fordi de handlede om naturen og beskrev noget, der måske var lidt mere festligt end det, ordføreren lige har beskrevet.
Ordføreren nævner f.eks., at grisene nok er ligeglade med, om de befinder sig på 2. sal eller 14. sal, eller hvad det var for en sal, men i forhold til de eksisterende forhold i de danske grisestalde kunne jeg godt tænke mig at vide, om ordføreren tror, at grisene er ligeglade med, om de bliver halekuperet, eller om de bliver udsat for halebid, sådan som ordføreren faktisk beskrev situationen før.
Carl Valentin (SF), 2023-05-03:
Nej, de er ikke ligeglade med nogen af delene.
Men det er også derfor, vi skal sørge for, at der er nogle vilkår, der gør, at der ikke opstår halebid, så den her systematiske halekupering slet ikke er nødvendig.
For det er nogle af de ting, som forhåbentlig vil kunne gøre, at vi kan få stoppet de her halebid.
Så vil jeg i øvrigt sige mange tak for rosen.
Jeg kan også bedre lide at male de store billeder af noget, som er smukt og dejligt, men det er ikke den oplevelse, man har, når man har været inde i en konventionel svineproduktion.
Det var i hvert fald ikke den, jeg havde.
Så jeg havde nok lige et behov for at sige det, sådan som jeg følte det, efter at jeg kom ud derfra.
Carsten Bach (LA), 2023-05-03:
Jeg er selvfølgelig klar over, at ordføreren ikke kan tale med dyrene, altså grisene i den her sammenhæng.
Men lad os så antage, at forholdene er, som de er – og det er de jo faktisk – og at dem ønsker eller kan vi måske ikke ændre på her og nu.
Hvad er så ordførerens opfattelse i forhold til det?
Er det bedre at se på halebid, som det blev beskrevet fra talerstolen lige før, eller er det bedre med halekupering?
Hans Kristian Skibby (DD), 2023-05-03:
Jeg synes i hvert fald, det vidner om, at der har været et myndighedssvigt langt hen ad vejen i forhold til implementering af de regler og vilkår, der er i Danmark.
Men det gør ikke, at man lige pludselig nu, i 2023, kan vedtage noget, der gør, at det hele bliver ulovligt om 7 måneder, og at vi så lige pludselig står og kan vinke farvel til vores 8.000 arbejdspladser på vores slagterier og en stor fødevareeksport fra Danmark.
Det synes jeg er for vidtgående.
Jeg er udmærket klar over, at der findes forskellige tilgange til det her i Folketinget, men jeg er nødt til at sige, at det, der skal til, er, at man selvfølgelig håndhæver de regler og de ting, der er.
Det kan godt være, det er noget tilsyn, der skal til, osv.
Desuagtet er det jo altså sådan, at det ikke er landmændene, man kan klandre for den situation, vi er i her.
Erling Bonnesen (V), 2023-05-03:
Hvad er SF's tilgang nu til de kommende dyrevelfærdsdrøftelser?
Er den, som den plejer at være, altså at få stillet så hårde krav, at man i SF for enhver pris går efter helst at få udraderet den danske svineproduktion – eller få den kraftigt reduceret, så det kommer til at ligne svenske tilstande?
Eller er SF's tilgang det modsatte af, hvad man lige har givet udtryk for nu, altså at prøve at gå ind i nogle realistiske drøftelser, så man kunne få nogle forbedringer på området, men trods alt få fastholdt en stor svineproduktion i Danmark, stadig væk med eksport for øje?
Hvad er SF's tilgang til det?
Carl Valentin (SF), 2023-05-03:
SF har allerede indsendt, jeg ved ikke hvor mange forslag til det her, også til tidligere ministre, som også ville have indkaldt til forhandlinger om det.
Og vi har både nogle krav, som er vidtgående, fordi vi har store visioner for dyrevelfærdsområdet, og vi har også nogle, som er småjusteringer, og som det kan være at der er større sandsynlighed for at regeringen er åben over for.
Vi vil altid gøre alt, hvad vi kan, for at forbedre dyrevelfærden, og hvis det er småting, skal vi nok stemme for det, selv om vi ikke synes, det er godt nok.
Så vil jeg sige, at vi jo altså ikke bare fremsætter de her forslag med det formål at udradere svineproduktionen, sådan som hr. Erling Bonnesen siger, men vi gør det, fordi vi godt kunne tænke os en fødevareproduktion, som stemmer overens med de værdier, vi har.
Og vi synes faktisk ikke, at de forslag her er så vidtgående.
Og i bund og grund handler det forslag, Enhedslisten har fremsat, jo om at sørge for, at vi lever op til det, der i forvejen var intentionen med lovgivningen.
Altså, det var jo intentionen, at man skulle blive fri for systematisk halekupering, men man har det stort set alle steder stadig væk.
Erling Bonnesen (V), 2023-05-03:
Tak for det.
Jamen det var sådan lidt nogle fine overskrifter.
Men der er ikke nogen, der går ind for dårlig dyrevelfærd.
Jeg tror, alle har tilkendegivet, at vi skal have set på de her problemstillinger og så prøve at få nogle forbedringer af det.
Kunne SF's ordfører komme det en lille smule nærmere?
For når man lytter lidt til brandtalerne, lyder det jo nærmest, som om SF vil have fjernet og udraderet den danske svineproduktion.
Det kan jeg så forstå ikke helt er tilfældet.
Men er SF indstillet på at prøve at gå ind i nogle realistiske forhandlinger og prøve at få tingene til, om jeg så må sige, at finde en balance, som jeg var inde på i mit spørgsmål?
Carl Valentin (SF), 2023-05-03:
Ja, f.eks. vil vi gerne have forbudt fikseringerne, som foregår systematisk, og som har store konsekvenser for søerne.
Vi kunne også godt tænke os at sikre senere fravænning af pattegrise, sådan at der ikke er så mange af dem, der kommer til at lide af mavesår og har brug for, at man giver dem zink.
Vi vil også gerne give dyrene mere plads i stedet for de 0,65 m², som et svin på 100 kg har i dag.
Og vi vil i det hele taget prøve at sikre en svineproduktion, som er mere ordentlig ved dyrene.
Vi har masser af konkret politik for det, og vi skal nok tage det med til regeringen.
Søren Egge Rasmussen (EL), 2023-05-03:
Jeg er da glad for, at ordføreren siger, at reglerne skal overholdes.
Ordføreren har ret i, at man jo også kunne lave mere kontrol.
Det er ikke, fordi jeg står og peger fingre og siger, at det udelukkende er landmændenes skyld, men det virker bare, som om man skal have en eller anden plan inde i sin computer, og at der så ikke er nogen opfølgning på, om man så lever efter den der handlingsplan, som gerne skulle gøre, at man kom frem til, at man har staldforhold, så der ikke kan være halebid.
Kan ordføreren ikke se, at vi er endt i noget, hvor det på 28. år er status quo, at der foregår nogle ulovligheder, og at der er udsigt til, at det kan køre videre?
Kan ordføreren ikke se, at man er endt der, hvor man bare gør det, der er ulovligt, og fortsætter med det?
Carl Valentin (SF), 2023-05-03:
Så ordføreren spørger mig, om det ville give mening isoleret set at stoppe med at halekupere og ikke gøre noget som helst andet?
Nej, det ville nok ikke give mening.
Man skal også tage andre initiativer, ligesom Enhedslisten også gør i deres forslag.
Man kan godt ændre på forholdene i produktionen, f.eks. ved at give mere rodemateriale og ved at give mere plads, og de ting skal følges ad.
Christian Friis Bach (RV), 2023-05-03:
Tak til hr. Peter Kofod.
Lad mig kvittere med at invitere jer med i kredsen, for forhåbentlig er det en kreds, der vil udvide sig og brede sig til ikke bare Danmark, men resten af verden.
I kredsen af partier, der kæmper for frihedsrettigheder, demokrati og menneskerettigheder i verden, er Dansk Folkeparti til hver en tid velkommen.
Carl Valentin (SF), 2023-05-03:
Ja, vi har virkelig brug for tempo, og jeg vil også bare sige, at klimaet ikke rigtig kan holde til, at SF og Enhedslisten ikke får noget at skulle have sagt i den her valgperiode.
Så vi må gøre, hvad vi kan, for at få nogle konkrete resultater igennem, bl.a. det med at sørge for, at vi får en ensartet klimaafgift, som også gælder for landbruget.
Så det ser jeg meget frem til at arbejde videre for sammen.
Dennis Flydtkjær (DD), 2023-05-03:
Tak for det.
Gældsstyrelsen har oplyst, at det i gennemsnit tager 90 minutter at gennemgå, om sådan en sag er gyldig eller forældet eller helt skal bortfalde.
Der er ifølge de sidste tal, jeg har fået, omkring 14 millioner fejlbehæftede poster.
Det vil sige, at det vil tage 21 millioner timer at gennemgå dem alle sammen.
Omregnet til personer svarer det til, at man skal bruge 11.000 fuldtidsansatte i et år.
Der er ca. 320 mennesker, der sidder med opgaven i dag.
Det er ikke sådan, at der er en fast bunke, som man er igennem efter 34 år.
Hvis man nu som den person, der optrådte i Berlingske, skylder 242 kr., hvor lang tid skal man så vente på, at man kan få lov til at betale sin gæld?
Det er jo der, det her forslag kommer ind i billedet.
Skal man ikke have lov til at sige: Jeg vil ikke vente 34 år; der kan godt være fejl i renteberegningen, men jeg anerkender, at jeg har fået et rykkergebyr, som jeg ikke har betalt, og jeg vil faktisk gerne have det ud af verden?
Med den sagsbehandlingstid, der er lige nu, kan det tage op til 34 år, inden folk får at vide, om de skylder pengene eller ej.
Er det rimeligt?
Mohammad Rona (M), 2023-05-03:
Nej, selvfølgelig er det ikke rimeligt.
Det her bærer jo præg af at være et levn fra det gamle inddrivelsessystem EFI.
Det skal vi sådan set være obs på, og det synes jeg faktisk også vi har drøftet i aftalekredsen.
For det er ikke rimeligt, at folk lige pludselig ikke kan låne penge.
Det er ikke rimeligt, at man står i en situation, hvor man faktisk rigtig gerne vil betale, men ikke kan.
Dennis Flydtkjær (DD), 2023-05-03:
Det andet regeringsparti, Venstre, sagde jo, at man gerne ville hæve bagatelgrænsen, og at det kunne være en af løsningerne.
Jeg synes jo, at 10 år eller 8 år sådan rent retssikkerhedsmæssigt stadig væk er helt urimelig lang tid for mennesker at skulle sidde og vente på at få lov til at betale den gæld, som de måske har eller måske ikke har.
Det er jo deres eget valg at betale de her penge; de vil bare have gælden ud af verden og ikke vente 34 år eller med en højere bagatelgrænse måske 20 år.
Så kunne det her ikke godt være en del af løsningen om ikke hele løsningen?